ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΒΟΙΩΤΙΑΣ

**ΔΗΜΟΣ ΛΕΒΑΔΕΩΝ**  Λιβαδειά 10/05/2023

**ΑΝΑΚΟΙΝΩΣΗ**

 **Ρύθμιση καταβολής ληξιπρόθεσμων οφειλών προς το Δήμο**

Ο Δήμος Λεβαδέων γνωστοποιεί στους οφειλέτες του τις νέες ευνοϊκές διατάξεις **του άρθρου 90 του Ν.5036/2023** (ΦΕΚ 77/28-03-2023) που αφορούν τις ληξιπρόθεσμες οφειλές και τους καλεί να υποβάλλουν αίτηση υπαγωγής τους σ’ αυτές. Αναλυτικότερα:

Με το ανωτέρω άρθρο ρυθμίζονται ληξιπρόθεσμες οφειλές προς τους Δήμους, εφόσον πληρούνται τα παρακάτω:

* Οφειλές που έχουν καταστεί ληξιπρόθεσμες μετά την **01/11/2021** και έως την **01/02/2023** μπορούν να ρυθμιστούν σε τριάντα έξι **(36)** δόσεις, είτε σε έως εβδομήνταδύο **(72)** δόσεις με επιτόκιο που υπολογίζεται με βάση το τελευταίο δημοσιευμένο μέσο ετήσιο επιτόκιο σε ευρώ, όπως αυτό δημοσιεύεται από την **Τράπεζα της Ελλάδος.**
* Ο οφειλέτης να μην έχει ληξιπρόθεσμες οφειλές ή αρρύθμιστες οφειλές στις 01/11/2021 και επιπλέον να έχει καταβάλει όλες τις μηνιαίες δόσεις των ρυθμίσεων των εκατό (100) δόσεων, έως την ημερομηνία υπαγωγής στη νέα ρύθμιση, εφόσον είχε υπαχθεί σε αυτές.
* Ο οφειλέτης κατά τον χρόνο υπαγωγής στη ρύθμιση να μην έχει καταδικαστεί αμετάκλητα για φοροδιαφυγή ή λαθρεμπορία.
* Το ελάχιστο ποσό μηνιαίας καταβολής δόσης ανέρχεται σε τριάντα (30) ευρώ.
* Σε περίπτωση ένταξης στη νέα ρύθμιση ισχύουν όλα τα ευεργετήματα των άρθρων 110 έως και 117 του ν. 4611/2019 (Ά 73) και των άρθρων 165 έως και 172 του ν. 4764/2020 (Α΄256) όπως η χορήγηση αποδεικτικού ενημερότητας και η αναστολή της συνέχισης της διαδικασίας αναγκαστικής επί των οφειλών που ρυθμίζονται.
* Μπορούν να ενταχθούν στη νέα ρύθμιση των τριάντα έξι (36) ή εβδομήντα δύο (72) δόσεων και οφειλές που έχουν καταστεί ληξιπρόθεσμες μετά την 01/11/2021 και είναι ενταγμένες σε εξυπηρετούμενες κατά την 01/02/2023 πάγιες ρυθμίσεις.
* Προκειμένου ο οφειλέτης να ενταχθεί στην νέα ρύθμιση, αν έχει λοιπές αρρύθμιστες ληξιπρόθεσμες οφειλές, υποχρεούται εντός μηνός από την επικύρωση της ένταξης, να τις ρυθμίσει με την πάγια ρύθμιση των (24-48) δόσεων.
* Εξαιρούνται από τη ρύθμιση όσες οφειλές δεν μπορούν να υπαχθούν σε νομοθετική ρύθμιση τμηματικής καταβολής ή η ρύθμιση τους απαγορεύεται από άλλους νόμους.
* Ρυθμίσεις των άρθρων 110 έως και 117 του ν. 4611/2019 και των άρθρων 165 έως και 172 του ν. 4764/2022 που απωλέσθηκαν ή κατέστησαν μη εξυπηρετούμενες έως την 01/02/2023, δύναται να αναβιώσουν με πληρωμή δύο (2) δόσεων έως την 31/07/2023, δηλαδή της τρέχουσας δόσης και μίας επιπλέον που αποσβένει παλαιές υποχρεώσεις με σειρά παλαιότητας.
* Η αναβίωση πραγματοποιείται με όλα τα ευεργετήματα των ρυθμίσεων αυτών.
* Προκειμένου να αναβιώσει η ρύθμιση των (100) δόσεων, ο οφειλέτης που έχει αρρύθμιστες οφειλές πρέπει να τις εντάξει σε άλλη ενήμερη ρύθμιση εντός μηνός από την επικύρωση της αναβίωσης.

Οι αιτήσεις των οφειλετών για την αναβίωση των ρυθμίσεων, υποβάλλονται στον Δήμο μέχρι την 30/06/2023 μέσω ηλεκτρονικού ταχυδρομείου στο e-mail: tameio@livadia.gr

 Πληροφορίες στα τηλέφωνα: 2261350875 & 2261350823

 Από το Τμήμα Ταμείου